[{"text_idx": "#000001", "text": "Saated ja sarjad (la\u0308bi TV3 ajaloo)"}, {"text_idx": "#000004", "text": "Ei juhtu just tihti, et ajakirjaniku postkasti potsatab lisaks pressiteatele veel midagi po\u0303nevat, ent aprillikuus minuga just nii la\u0308ks. Nimelt kutsuti mind na\u0308dalaks ajaks pressituurile ma\u0308gisesse Montenegrosse ja kuidas oleksingi ma saanud keelduda!"}, {"text_idx": "#000005", "text": "Selle ja eelseisvate reisiblogi postituste kaudu vo\u0303tan mina, Brit Suurraid teid endaga kaasa ja toon ko\u0303igi lugejateni vahetud emotsioonid, soovitused ja kogemused siit maagilisest Aadria mere a\u0308a\u0308rsest riigist. Etteruttavalt hoiatan juba kohe, et ajaloolisi fakte ja teadmisi nendest artiklitest oodata ei maksa \u2013 see lihtsalt ei ole minu kui isiku jaoks oluline. Kes soovib, see googeldab."}, {"text_idx": "#000006", "text": "La\u0308hme aga asja juurde. Grupp eesti ajakirjanikega startis Montenegro poole 31. mail ja kohale jo\u0303udsime pa\u0308rastlo\u0303unal. Jahe Eesti ja\u0308i seljataha ning kuum o\u0303hk lo\u0303i ninna niipea, kui lennukiuksed avanesid. Kuna tegemist on siiski nii-o\u0308elda pakettreisi ehk algusest lo\u0303puni korraldatud reisiga, siis ise va\u0308ga mo\u0303tlema ei pea \u2013 bussiga ka\u0308rutatakse meid siin ko\u0303ikjale kui tublisid koolilapsi. Iseenesest on selline lahendus tohutult mugav ja kindlasti hea valik neile, kes eelistavadki puhkusel aju nii-o\u0308elda \u201cva\u0308ljalu\u0308litada\u201d ning mugavalt oma sihtkohtadesse jo\u0303uda, ilma et peaks ise tohutult transpordiga vo\u0303imlema."}, {"text_idx": "#000007", "text": "Maandumine Tivatis oli omapa\u0308rane \u2013 lennukis tekkis justkui tunne, nagu piloot polekski kindel, kas ta soovib maanduda vo\u0303i on see lennurada ikka olemas. Lennuk oli samuti niivo\u0303rd tilluke, et kummalgi pool oli vaid kaks istet tavapa\u0308rase kolme asemel \u2013 ma ausalt ei ma\u0308leta, millal ma viimati nii va\u0308ikese lennukiga lendasin! Stjuardessid pakkusid vett ja tillukese s\u030cokolaadi, ent midagi osta vo\u0303i lisaks tellida polnud vo\u0303imalik. Ka traditsioonilist ohutusdemonstratsiooni ei toimunud, aga kui sa juba kaine pead olema, ku\u0308llap leiad o\u0303nnetuse korral tee lennukist va\u0308lja ka. Tivati lennujaam on veel va\u0308iksem kui Tallinna oma ehk seal on sisuliselt u\u0308ks pagasilint ja va\u0308ljapa\u0308a\u0308s \u2013 vo\u0303imatu a\u0308ra eksida! Lennujaamast va\u0308ljudes tervitavad sind kohalikud kamraadid, kes ko\u0303ik sind oma takso peale meelitada loodavad."}, {"text_idx": "#000008", "text": "Hotelli saabudes selgus, et meie esimene o\u0308o\u0308bimispaik oli kohe Budva vanalinnakese ko\u0303rval. Ja to\u0303epoolest on tegemist linnakesega, sest selle vo\u0303is sisuliselt tunniga la\u0308bijalutada. Kohe mere a\u0308a\u0308res laiuv Budva vanalinn ku\u0308ll mastaabilt Tallinna vanalinna oma va\u0308lja ei anna, ent mina olin isiklikult ta\u0308iesti lummatud. O\u0303rn pa\u0308ikeseloojang taustal, asusime kitsaste kivita\u0308navate vahel ringi uudistama, tehes pilte ko\u0303ikidest imekaunitest vaadetest. Budva vanalinn vo\u0303lus mind oma intiimsuse, eheduse ja romantilisuse poolest ning ma tundsin, et vo\u0303iksin seal lausa tunde veeta, kas siis mo\u0303nes restoranis tiksudes vo\u0303i mu\u0308u\u0308ria\u0308a\u0308rel veini ru\u0308u\u0308bates."}, {"text_idx": "#000009", "text": "Tegime vanalinnakesele tiiru peale ja suundusimegi juba tagasi hotelli o\u0303htust so\u0308o\u0308ma, sest ko\u0303hud olid ko\u0303igil tu\u0308hjad. Esmamulje Montenegrost oli imeline: lummavad vaated igalpool, taamal ko\u0303rguvad ma\u0308ed ja kohisev meri, soojakraadid ka o\u0303htutundidel. U\u0308htlasi vo\u0303ib to\u0303deda, et hinnad on siin kas Eesti tasemel vo\u0303i reeglima madalamadki. U\u0308htlasi on praegu off season ehk turiste on pigem va\u0308he, mis vo\u0303imaldab ko\u0303ikjal segamatult ringi uudistada. Minul pole ku\u0308ll mingit kahtlust, et Montenegrost vo\u0303ib eestlaste seas kujuneda ja\u0308rgmine hittreisisihtkoht!"}, {"text_idx": "#000010", "text": "Pu\u0308si minuga ka ja\u0308rgmiste reisiblogi postitustes, et teada saada, mida po\u0303nevat me Montenegros veel teeme ja milliseid kohti ma ku\u0308lastada soovitan!"}, {"text_idx": "#000011", "text": "Ajakirjaniku lennutas Montenegrosse reisifirma JoinUp."}, {"text_idx": "#000014", "text": "Su\u0308damlikud kaastunded! \u201cHarry Potteri\u201d staarid meenutavad lahkunud kaasna\u0308itlejat: ta oli legend!"}, {"text_idx": "#000019", "text": "Peterburi tee 81, 13816 Tallinn"}]